Na temelju članka 8. točka 8.1. Ugovora o dodjeli bespovratnih sredstava za projekte koji se financiraju iz Fonda europske pomoći za najpotrebitije 2014. - 2020. od 21. siječnja 2019. godine i članka 51. Statuta Osnovne škole Šećerana, Šećerana, Školski odbor na svojoj sjednici održanoj dana 31. siječnja 2019. godine donosi:

**ODLUKU**

**o utvrđivanju kriterija**

**za sufinanciranje školskog obroka**

**u okviru projekta ''Vrijeme je za školski obrok 2''**

Članak 1.

Ovom Odlukom utvrđuju se kriteriji za ostvarivanje prava na sufinanciranje školskog obroka, dokumenti kojima se dokazuje ispunjavanje kriterija i iznos sufinanciranja školskog obroka iz projekta ''Vrijeme je za školski obrok 2'' odobrenog u okviru Poziva ''Osiguravanje školske prehrane za djecu u riziku od siromaštva (školska godina 2018. – 2019.)''.

Članak 2.

Provedba projekta ''Vrijeme je za školski obrok 2'' započinje 21. siječnja 2019. godine i traje 6 mjeseci, uz mogućnost retroaktivnog financiranja prihvatljivih izdataka nastalih od 3. rujna 2018. godine.

Članak 3.

Pravo na sufinanciranje školskog obroka ostvaruju učenici koji ispunjavaju jedan od navedenih kriterija:

1. **Djeca iz jednoroditeljskih obitelji**

Dokazuje se smrtnim listom, odlukom o roditeljskoj skrbi.

1. **Djeca korisnika zajamčene minimalne naknade ili druge naknade sukladno Zakonu o socijalnoj skrbi ( doplatak za pomoć i njegu, osobna invalidnina i sl. )**

Dokazuje se rješenjem/potvrdom Centra za socijalnu skrb o ostvarenom pravu.

1. **Djeca kojoj su jedan ili oba roditelja nezaposleni**

Dokazuje se potvrdom o vođenju u evidenciji Hrvatskog zavoda za zapošljavanje.

Članak 4.

Iznos sufinanciranja jednog školskog obroka po učeniku iznosi 5,47 kuna.

Odobrena sredstva su u cijelosti bespovratna i financirana iz Fonda europske pomoći za najpotrebitije i Državnog proračuna Republike Hrvatske.

Članak 5.

Ova Odluka stupa na snagu danom donošenja.

KLASA: 602-02/19-01

URBROJ: 2100/11-19-01/

U Šećerani, 04. veljače 2019. godine.

Predsjednica

Školskog odbora:

Tatjana Kusalić